ລະບົບຈ້ອງ ເພື່ອນຳຍານ ລົງຈອດ ຢູ່ດາວພະອັງຄານ ໃນອະນາຄົດ ປະສົບບັນຫາອີກ 
ອົງ​ການ​ອະວະກາດສະຫະລັດ ຫລື NASA ​ທົດ​ລອງ​ລະ​ບົບຈ້ອງ​ຊະນິດ​ໃໝ່ ອອກແບບເພື່ອນຳ​ເອົາ​ ຍານອະວະ​ກາດ​ ລົງຈອດຢູ່ດາວພະອັງຄານ ລົ້ມແຫຼວອີກ.
ຄວາມພະຍາຍາມເທຶ່ອທີສອງ ຂອງອົງການອະວະກາດສະຫະ ລັດ ຫລື NASA ເພື່ອທົດລອງລະບົບຈ້ອງຊະນິດໃໝ່ທີ່ອອກ ແບບໃນການນຳເອົາຍານອະວະກາດ ຂະໜາດໃຫຍ່ກວ່າລົງ ສູ່ດາວພະອັງຄານໄດ້ປະສົບກັບລົ້ມແຫຼວໃນວັນຈັນວານນີ້ ຍານບໍ່ມີຄົນຂັບທີ່ມີຮູບຮ່າງຄ້າຍຄືກັບຈານບິນ ທີ່ຮ້ອງວ່່າ the Low Density Supersonic Decelerator ທີ່ເອີ້ນຫຍໍ້ວ່າ LDSD ໄດ້ລົງສູ່ມະຫາສະມຸດປາຊິຟິກ ບໍ່ເທົ່າໃດຊົ່ວໂມງຫລັງ ຈາກມັນໄດ້ຖືກນຳຂຶ້ນໄປສູ່ຂອບອະວະກາດ ໂດຍ ໝາກປູມ ເປົ້າຍັກຮີລຽມ ຈາກຄ້າຍທະຫານສະຫະລັດແຫ່ງນຶ່ງ ຢູ່ເກາະ Kauai ໃນລັດ Haiwaii ອົງການ NASA ກ່າວວ່າ ຈ້ອງໃຫຍ່ທີ່ມີເສັ້ນຜ່າສູນກາງ 30 ຟິດຂອງ LDSD ໄດ້ຖືກປ່ອຍອອກ ແຕ່ບໍ່ພື່ງ ວີດີໂອໃນການກັບຄືນເຂົ້າມາສູ່ໂລກ ສະແດງໃຫ້ເຫັນວ່າ ຈ້ອງໄດ້ຂາດສ້ອຍ ຫລັງຈາກໄດ້ປ່ອຍອອກໄປ ຜົນທີ່ຄ້າຍຄືກັນໄດ້ເກີດຂື້ນ ລະຫວ່າງການທົດລອງເທື່ອທຳອິດຂອງລະບົບໃໝ່ຈ້ອງນີ້ ໃນເດືອນມິຖຸນາ ທີ່ຜ່ານມາ ລະບົບຈ້ອງໃໝ່ໄດ້ອອກແບບ ເຮັດໃຫ້ການລົງມາສູ່ພື້ນດິນເປັນໄປດ້ວຍຄວາມນີ້ມນວນ ສຳຫລັບການປະຕິບັດງານຂອງຫຸ່ນຍົນ ໄປສູ່ດາວພະອັງຄານໃນອະ ນາຄົດແລະໃນທີ່ສຸດຈະຖືກນຳໃຊ້ກັບຍານອະວະກາດຂະໜາດໃຫຍທີ່ມີຄົນຂັບ ລົງສູ່ໜ້າດິນຂອງດາວພະອັງຄານ ບັນດານັກວິທະຍາສາດກ່າວວ່າ ບັນຍາກາດທີ່ບອບບາງບໍ່ໜາແໜ້ນຢູ່ອ້ອມດາວພະອັງຄານນັ້ນ ແມ່ນຕ້ອງການຈ້ອງທີ່ແຂງແຮງເປັນພິເສດ ເພື່ອນຳເອົາຍານອະວະກາດ ທີ່ໜັກ ແລະມີຄວາມໄວລົງຈອດ ຢູ່ດາວພະອັງຄານ